Երկրորդ՝ կծառայի՞ նման հանդիպումների ֆորմատը քաղաքական երկխոսության միջավայր ստեղծելու համար։ Այո, կարող էր նպաստել, եթե չլիներ մի կարեւոր խնդիր. ինչպե՞ս է որոշվելու նման հետագա հանդիպումների օրակարգը, եւ արդյոք ձեւավորողները հաշվի՞ են առնելու իսկապես հասարակական հետաքրքրություն ներկայացնող առաջնահերթ հիմնահարցերը, թե՞ ելնելու են իրենց նախասիրություններից։